Document ID: 31995R1318

Uredba Komisije (ES) št. 1318/95
z dne 9. junija 1995
o spremembi Uredbe (ES) št. 2883/94 o določitvi načrtovane bilance oskrbe Kanarskih otokov s kmetijskimi proizvodi, ki so zajeti v posebnih ukrepih iz členov 2, 3, 4 in 5 Uredbe Sveta (EGS) št. 1601/92
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [1], kakor je bila nazadnje spremenjena z Aktom o pristopu Avstrije, Finske in Švedske in z Uredbo (ES) št. 3290/94 [2], in zlasti člena 3(4) Uredbe,
ker Uredba Komisije (EGS) št. 2790/94 [3], kakor je bila spremenjena z Uredbo (ES) št. 2883/94 [4], določa podrobna pravila za izvajanje posebnih režimov oskrbe Kanarskih otokov z nekaterimi kmetijskimi proizvodi;
ker Uredba (ES) št. 2883/94, kakor je bila nazadnje spremenjena z Uredbo (ES) št. 1113/95 [5], določa bilanco oskrbe za mlečne proizvode za Kanarske otoke; ker je navedeno bilanco mogoče revidirati, kadar je to potrebno, tako da se v okviru celote, ki je bila določena, med letom prilagodijo količine na podlagi potreb regije; ker je treba za zadovoljevanje potreb Kanarskih otokov po mlečnih proizvodih, zlasti siru, po govejem in telečjem mesu ter po mesu prašičev prilagoditi količine, ki so določene v načrtovani bilanci oskrbe za te proizvode; ker bi bilo torej treba spremeniti ustrezno Prilogo k Uredbi (ES) št. 2883/94;
ker so ukrepi, opredeljeni v tej uredbi, v skladu z mnenjem zadevnih upravljalnih odborov,
SPREJELA NASLEDNJO UREDBO:
Člen 1
Priloge I, II in IV k Uredbi (ES) št. 2883/94 se nadomestijo s Prilogo k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. junija 1995

Labels: 3
18
17
6